open-index/open-wikipedia-markdown huggingface dataset:
Karlo la 1-a (Anglio)

eta|dekstra|250px|Karlo la 1-a
**Karlo la 1-a**, aŭ anglalingve *Charles I*, (naskiĝis la 19-an de novembro 1600 - mortis la 30-an de januaro 1649) estis la reĝo de Anglio, Skotlando kaj Irlando ekde la 27-an de marto 1625 ĝis sia mortpuno en 1649.

Karlo restas fama pro la influo-batalo, kiun li entreprenis kontraŭ la Parlamento de Anglio. Ĉar li klopodis instali absolutan monarkion, multaj angloj timis lin. Multaj el liaj decidoj kaŭzis konsiderindan opozicion, precipe la kreado de novaj impostoj sen la konsento de la Parlamento.

Religiaj konfliktoj markis la tutan reĝadon de Karlo. Li edziĝis kun katolika princino, Henrietta Maria, malgraŭ la malkonsento de la Parlamento kaj de la publiko pli ĝenerale. Karlo plie alianciĝis kun pluraj malpopularaj religiuloj, inkluzive de Richard Montagu kaj William Laud, kiun Karlo nomumis kiel ĉefepiskopon de Canterbury. Multaj regnanoj opiniis, ke tiu decido tro proksimigis la Eklezion de Anglio al romkatolikismo. La posta strebo de Karlo al la religia reformo de Skotlando kaŭzis la militojn de la episkopoj, kiuj senfortigis Anglion kaj favoris lian postan eloficiĝon.

La lastaj jaroj markiĝis de la angla enlanda milito, dum kiu Karlon kontraŭstaris la soldatoj de la Parlamento (kiu kontestis la plifortigon de la reĝa potenco) sed ankaŭ la puritanoj, kiuj estis malfavoraj al la religia inklino de la reĝo. Post du enlandaj militoj kaj pluraj malvenkoj, Karlo estis kaptita, procesita kaj mortpunita pro altperfido. La monarkio estis tiam nedaŭre aboliciita kaj anstataŭita de respubliko gvidita de Oliver Cromwell.

Kategorio:Naskiĝintoj en Britio
Kategorio:Mortintoj en Britio
Kategorio:Anglaj reĝoj
Kategorio:Anglikanoj
Kategorio:Personoj de tridekjara milito
Kategorio:Skotlandaj reĝoj
Kategorio:Stuartoj
Kategorio:Princoj de Kimrio
Gérce

**Gérce** estas vilaĝo en Hungario en regiono **Okcidenta** Transdanubio, en departemento Vas (Hungario), en subregiono de Sárvár.

## Bazaj informoj 
* Areo: 18 km²
* Loĝantaro: 1190
* Poŝtkodo: 9672
* Telefonprefikso: 95
* Koordinatoj: 47°12′51″N 17°01'05″E

## Situo 
La komunumo situas laŭ la ĉefvojo inter Sopron kaj Balatono. Sárvár troviĝas 10, Celldömölk 14, Vasvár 30 km-ojn.

## Historio 
La unua mencio devenas el la mezepoko. Memstara proksima vilaĝo **Tacskánd** (taĉkand) iam aliĝis al Gérce. La loĝantaro okupiĝas precipe pri vinberokulto.

## Vidindaĵoj 
La vilaĝo havas mezepokan katolikan preĝejon pri **Apoteozo** de Sankta Kruco, kiu barokiĝis kaj paroĥo aldoniĝis. La luterana preĝejo konstruiĝis en 1794.

Kategorio:Vilaĝoj de Hungario
Kategorio:Vilaĝoj de departemento Vas
Kissomlyó

**Kissomlyó** [kiŝomjO] estas malgranda vilaĝo kun titolo vinvilaĝo en Hungario en regiono Okcidenta Transdanubio, en departemento Vas (Hungario), en Distrikto Celldömölk.

## Bazaj informoj
* Poŝtkodo: 9555
* Telefonprefikso: 95
* Areo: 9 &nbsp;km²
* Loĝantaro: 260

## Situo
Kissomlyó situas ĉe suda piedo de iama vulkana monto Somló, la ĉefvojo inter Sopron kaj Balatono trairas la vilaĝon. La tutlanda turista vojeto preteriras la vilaĝon.

## Historio
La unua mencio devenis el 1319 en formo *"Sumulo"*. Dániel Berzsenyi tie frekventis la lernejon. Dum la historio oni minis bazaltojn el la monto. Nuntempe oni kultivas vinberojn sur la deklivoj.

En Kissomlyó migra poŝto servas.

## Vidindaĵoj
La vilaĝo havas romanikan romkatolikan preĝejon Sankta Nikolao kaj ankaŭ luteranan preĝejon.

## Famuloj 
En Kissomlyó naskiĝis Lajos Szabó (rektoro).
           

Kategorio:Vinvilaĝoj
Batalo de Nagakute

La **batalo de Nagakute** (japane: 長久手の戦い, Nagakute no tatakai) kun la antaŭa batalo de Komaki estis la klimakso de la konflikto inter du el la plej grandaj japanaj daimioj, Toyotomi Hideyoshi kaj Tokugawa Ieyasu.

## Kaŭzoj 
Post la batalo de Komaki Tokugawa fortikigis Komakiyama-n. Tiel Ikeda Nobuteru, unu el la ĉefaj komandantoj de Toyotomi Hideyoshi decidis ekataki tra la najbara provinco Mikawa kun armeo de 20.000 homoj. Tokugawa atendis tion kaj starigis armeon por sekvi tiun de Hideyoshi. Mizuno Tadashige gvidis la postgardon de Tokugawa kontraŭ la trupoj de Ikeda kaj la batalbruo alertis Hori Hidemasa-n la estron de unu el la divizio de Hideyoshi.

Hori Hidemasa gvidis siajn homojn por defendi la kamaradojn okupante la vilaĝon de Nagakute. Li forpuŝis la unuajn atakojn de la Tokugawa-trupoj, sed devis retiriĝi kiam alvenis la ĉefa armeo kun 9.000 soldatoj.

## La batalo 
La batalo ekis, kiam la trupoj de Ikeda ekpafis kun siaj arkebuzoj al la divizioj de la Ii-klano de la Tokugawa armeo kaj atakis ilin. Mori Nagayoshi, alia el la komandantoj de Hideyoshi, atendis ĝis Tokugawa iris por helpi al Ii-trupoj, por ataki ilin de flanke.

Tamen, Tokugawa atakis anstataŭ turniĝi kaj malhelpis la flankan manovron. Mori Nagayoshi estis forpafita de sur sia ĉevalo, kio demoralizis la trupojn de Ikeda. Baldaŭ poste ankaŭ Ikeda estis mortigita kaj malgraŭ la alveno de Hideyoshi kun novaj trupoj ambaŭ armeoj retiriĝis, ne volante riski aliajn perdojn.

## Bibliografio 
* Turnbull, Stephen (1998). 'The Samurai Sourcebook'. London: Cassell & Co.

Kategorio:1584
Nagakute
Nagakute
Nagakute
Magyarnádalja

**Magyarnádalja** [madjarnAdalja] estas malgranda vilaĝo en Hungario, en regiono Okcidenta Transdanubio, en departemento Vas (Hungario), en Distrikto Körmend. La loknomo signifas hungare: hungara-kano-subaĵo.

## Bazaj informoj 
* Poŝtkodo: 9909
* Telefonprefikso: 94
* Areo: 4 &nbsp;km²
* Loĝantaro: 190

## Situo 
Magyarnádalja situas inter Körmend kaj aŭstra landlimo, kiun tuŝas la ĉefvojo kaj fervojo inter Körmend kaj Szentgotthárd. Körmend troviĝas 5, Vasvár 25, Szentgotthárd 26 km-ojn.

## Historio 
La unua mencio okazis en 1391. En 1920 Magyarnádalja trovis sin apud la nova landlimo de Aŭstrio. Fera kurteno baris la trafikon inter 1947 kaj 1989. La ĉeesto povis esti nur per permesilo. Ekde 2008 ambaŭ landoj apartenas al interna zono de Schengen, sekve oni trapasas la limon ie ajn senkontrole. En Magyarnádalja migra poŝto servas.

## Vidindaĵoj 
* sonorilostablo
* monumento pri 1000 jaroj

Kategorio:Vilaĝoj de Hungario
Kategorio:Vilaĝoj de departemento Vas
Magyarlak

**Magyarlak** (madjarlak) estas malgranda vilaĝo en Hungario en en regiono **Okcidenta** Transdanubio, en departemento Vas (Hungario), en subregiono de Szentgotthárd. La loknomo signifas hungare: hungara-loĝej'.

## Bazaj informoj 
* Areo: 8 km²
* Loĝantaro: 780
* Poŝtkodo: 9962
* Telefonprefikso: 94
* Koordinatoj: 46°57′08″N 16°20'55″E

## Situo 
La vilaĝo situas flankovoje proksime de Szentgotthárd en dekstra bordo de Rába.

## Historio 
Dum la historio memstara vilaĝo **Háromház** aliĝis al Magyarlak. Mezepoke la komunumo apartenis al abatejo de Szentgotthárd. La loĝantaro aŭ laboras en Szentgotthárd, aŭ okupiĝas pri forstrumado.

## Vidindaĵoj 
Romkatolika preĝejo de la vilaĝo havas nomon pri **Apoteozo** de Sankta Kruco.

Kategorio:Vilaĝoj de Hungario
Kategorio:Vilaĝoj de departemento Vas
Bérbaltavár

**Bérbaltavár** estas malgranda vilaĝeto kun titolo vinvilaĝo en Hungario, en regiono Okcidenta Transdanubio, en departemento Vas (Hungario), en subregiono de Vasvár. La loknomo signifas: salajro-hakilo-fortikaĵo.
eta|220ra|Blazono de Bérbaltavár

## Bazaj informoj 
* Poŝtkodo: 9831
* Telefonprefikso: 94
* Areo: 26 &nbsp;km²
* Loĝantaro: 560

## Geografio 
Bérbaltavár situas for de ĉefvojo, fervojo kaj rivero, havas nur trairan flankovojon inter *Vasvár* kaj Zala (rivero).

## Historio 
Dum la historio estis 2 apudaj vilaĝoj *Baltavár* kaj *Hegyhátkisbér*, kiuj unuiĝis. La unua pli frue havis la nomon **Mártonfalva**.

La loĝantaro okupiĝas precipe pri vinberokulto.

## Vidindaĵoj 
Vidindaĵoj estas la romkatolika preĝejo de Sankta Nikolao el 1745 (kie estas entombigita József Festetics) kaj malnova baroka loĝdomo.

## Famuloj 
* en Bérbaltavár naskiĝis poeto Gáspár Nagy
* en Hegyhátkisbér naskiĝis militestro Ádám Balogh

Kategorio:Vilaĝoj de Hungario
Kategorio:Vilaĝoj de departemento Vas
Kategorio:Vinvilaĝoj
Spiritisma centro

[eta|250ra|Spiritisma centro en [Bahio, Brazilo.]]

**Spiritisma centro** aŭ **spiritisma domo** estas templo aŭ preĝejo de spiritistoj, ĉefe en Brazilo. La kunvenoj, kiuj okazas en spiritismaj centroj estas ĝenerale de du specoj: publikaj kaj nepublikaj.

Publikaj kunvenoj estas malfermaj al ĉiuj homoj, spiritistoj aŭ ne, kaj nepublikaj kunvenoj estas malfermitaj al tiuj, kiujn Max Weber nomis "religiaj specialistoj" aŭ specifaj kredantoj. Publikaj kunvenoj similas al diservo de aliaj kristanaj religioj: legado, preĝo, morala prelego, ktp.

* **Publikaj kunvenoj**
** *Doktrinaj*, por la legado kaj studo de la bazaj verkoj de Allan Kardec.
** *Evangeliaj*, en kiuj oni legas kaj komentarias la verkon La Evangelio Laŭ Spiritismo.
* Foje, oni kunigas tiujn kunvenojn.

* **Nepublikaj kunvenoj**
** *Mediumaj*, en kiuj mediumoj komunikiĝas al spiritoj;
** *Kuracaj*, en kiuj mediumoj preĝas por kuraci ne ĉeestantajn malsanulojn;
** *Materiigaj*, tre maloftaj, en kiuj spiritoj materiiĝas aŭ materiigas objektojn;

Krom religiaj kunvenoj, tie okazas ankaŭ sociaj kaj kulturaj eventoj.
Multaj afrikdevenaj religioj nomas siajn templojn "spiritismaj centroj" en Brazilo, ĉar en komenco de 20-a jarcento oni malpermesis tiujn religiojn kaj la nomo "eklezio" aŭ "templo" estis rezervita al katolikismo.

## Vidu ankaŭ 
* Spiritisma Grupo Paŭlo el Tarso
* Monda Spiritisma Asocio

## Eksteraj ligiloj 
* Spiritismaj libroj senpage elŝuteblaj el la retejo de  Brazila Spiritisma Federacio
* Spiritisma prelegoserio konsistanta el 14 temoj 

Kategorio:Spiritismo

Kategorio:Spiritisma terminaro
Migrobirdoj

[eta|[Ordinara gruo|Gruoj dum komuna migro inter la sezonaj vivejoj]]
**Migrobirdoj** estas la birdoj, kiuj dum diversaj sezonoj de la jaro vivas en diversaj regionoj. Ĉiujare sur la tero laŭ taksoj 50 miliardoj da migrobirdoj flugas grandajn distancojn inter la diversaj sezonaj hejmoj, inter ili proksimume 5 miliardoj inter Eŭropo (somero) kaj Afriko (vintro).

## Distancoj 
La mildaj someroj, sed klimate malfavoraj vintroj ekzemple en Mezeŭropo igas multajn birdojn pasigi la someron tie, sed por la vintro flugi al la pli varma Sudeŭropo respektive Nordafriko - ornitologoj nomas tiajn distancojn "mallongaj". Aliaj birdoj eĉ alternas inter someroj en Eŭropo kaj vintroj en Sudafriko - kio por ornitologo konsidereblas "longa distanco". Aliflanke multaj birdoj el Skandinavio kaj Siberio ĉiujare flugas **al** Mezeŭropo, por tie pasigi la vintron. Ekzemple multaj arktikaj akvobirdoj dumvintre vivas ĉe la germana kaj nederlanda bordo de la Norda Maro kaj la kilometroj de la rivero Rejno inter Kolonjo kaj la maro. Ankaŭ multaj kantobirdoj el norda kaj orienta Eŭropo serĉas iom pli da varmo en la kontinentaj partoj de meza kaj okcidenta Eŭropo. Dum siaj parte plurmilkilometraj flugoj la birdoj orientiĝas interalie pere de percepto de la tera magnetismo kaj laŭ stelaj konstelacioj.

Krom la somere milde varma klimato en la pli nordoj partoj de la norda hemisfero de la tero (respektive la pli sudaj partoj en la suda hemisfero...) kaj la tiusezone tamen sufiĉa akvoprovizo, la tiam longaj tagoj en la someraj vivoregionoj donas sufiĉe da tempo por la serĉado de nutraĵo kaj la tiusezona kreskigo de la birdaj idoj.

[eta|center|800px|kolektiĝo de migrobirdoj dum aŭtuno, antaŭ la ekflugo suden, en [Hassloch (Germanio)]]

## Migrado kaj evoluo 
Esplorteamo de la Universidad Complutense de Madrid malkovris, analizante informon devenan el birdoringado en du populacioj
de najtingalo de centra Hispanio, ke laŭlonge de dudek jaroj, nome el 1995 ĝis 2014, la flugillongo proporcie al la korpogrando ege malpliiĝis iom post iom. Tio estis surprizo por la esploristoj en birdo kiu vintrumas trans Saharo, ĉar dispono de longaj kaj pintoformaj flugiloj estas trajto propra de longdistancaj migrobirdoj, same kiel granda ovodemetado. Estas hipotezo ke tiuj trajtoj estas kunaj ĉe migrobirdoj kaj modifo de unu el ili tuŝas aliajn; tiukadre eble tio rezultas el klimata ŝanĝo al pli mallongaj printempoj kaj pli seka vetero. Tial la najtingaloj demetas malpli da ovoj ol antaŭe, kio helpas la specion por pli tuja migrado, sed samtempe tio mallongigas iliajn flugilojn, kio absolute malhelpas ilin por la sama celo.

## Vidu ankaŭ 
* Atlantika marborda dezerto
* Birdomigrado

## Notoj 
Kategorio:Birdoj
Andrásfa

**Andrásfa** [andraŝfa] estas malgranda vilaĝeto en Hungario en regiono Okcidenta Transdanubio, en departemento Vas (Hungario), en Distrikto Vasvár. La loknomo signifas hungare: Andreo-vilaĝ', sed laŭvorte Andreo-arbo.
300px|dekstra|eta|Strato de Andrásfa
300px|dekstra|eta|Panoramo de Andrásfa

## Bazaj informoj 
* Poŝtkodo: 9811
* Telefonprefikso: 94
* Areo: 8 &nbsp;km²
* Loĝantaro: 280

## Situo 
Andrásfa situas for de ĉefvojo, fervojo kaj rivero. Ĝi etendiĝas sur malebenaĵo. Vasvár troviĝas 10&nbsp;km-ojn for.

## Historio 
La unua mencio devenis el 1404 en formo *Andreasfalua*. La loĝantaro okupiĝas pri vinberokulto aŭ laboras en la proksimaj urboj.

En Andrásfa migra poŝto servas.

## Vidindaĵo 
* baroka katolika preĝejo pri **reĝo** Stefano la 1-a (Hungario) el 1732

Kategorio:Vilaĝoj de Hungario
Kategorio:Vilaĝoj de departemento Vas
Alsóújlak

**Alsóújlak** [alŝOUjlak] estas malgranda vilaĝo en Hungario en regiono Okcidenta Transdanubio, en departemento Vas (Hungario), en Distrikto Vasvár. La loknomo signifas hungare: suba-nova-loĝej'.
eta|Preĝejo de Alsóújlak
## Bazaj informoj 
* Areo: 21&nbsp;km² 
* Loĝantaro: 620
* Poŝtkodo: 9842
* Telefonprefikso: 94
* Koordinatoj: 47°04′56″N 16°51'10″E

## Situo
Alsóújlak situas laŭ la ĉefvojo inter Veszprém kaj Szentgotthárd, la vilaĝo najbaras kun Vasvár.

## Historio
La plej frue loĝis tie romianoj, iliaj ŝtonoj troviĝas en la preĝejomuro. La unua skriba mencio devenis pri la vilaĝo de 1322 en formo *"Wylak"*. La nuna nomo uziĝas ekde 1875. Inter 1971 kaj 1993 Alsóújlak estis urboparto de Vasvár.

## Vidindaĵoj
* romanika katolika tombeja Kapelo Sanktaj Petro kaj Paŭlo (Alsóújlak) el la 13-a jarcento
* Preĝejo Stefano la 1-a (Alsóújlak) el la 15-a jarcento
* akvomuelejo de **Bezerédj**.
Southwark

'''** (prononco , je plena nomo ) estas unu el la distriktoj (**') de la regiono Granda Londono. La distrikto estis fondita en 1965, per la kunigo de la antaŭaj distriktoj de  kaj . Laŭ takso de somero 2019 ĝi entenas  loĝantojn.

En tiu urbodistrikto ekzemple troviĝas la Tura Ponto aŭ la urbodomo de Londono.

maldekstre|eta|400ra|

## Kvartaloj 
La distrikto entenas la jenajn kvartalojn:

* Bankside
* Bermondsey
* Camberwell
* Dulwich
* East Dulwich
* Elephant and Castle
* Herne Hill
* Newington kun Newington Butts
* Nunhead
* Peckham
* Rotherhithe
* Southwark
* Surrey Quays
* Walworth
* West Dulwich

## Eksteraj ligiloj 
*  ()

## Notoj 
Kategorio:Distriktoj de Londono
Batalo de Yamazaki

La **batalo de Yamazaki** (japane: 山崎の戦い, Yamazaki no tatakai) okazis en 1582 en Yamazaki, Japanio, en la nuntempa prefektujo de Kioto. Oni foje nomas tiun batalon ankaŭ la **batalon de Tennozan**.

Akechi Mitsuhide, vasalo de Oda Nobunaga, atakis Nobunaga-n, kiam li estis en Honnoji, kaj devigis lin fari *seppuku*. Akechi Mitsuhide transprenis la aŭtoritaton de Nobunaga kaj 13 tagojn poste Toyotomi Hideyoshi renkontis Mitsuhide-n en Yamazaki kaj defiis lin por venĝi sian vasalon (Nobunaga) kaj repreni ties aŭtoritaton kaj bienon.

Kategorio:1582
Yamazaki
Yamazaki
Yamazaki
ICCR

**ICCR** povas esti mallongigo de: 

**International Committee for Russian Relief* (ICCR) (Internacia Komitato por la Rusia Helpo), dum la rusia malsatego de 1921
**Interdisciplinary Centre for Comparative Research*
**International Commitment Ceremonies Registry*
**Indian Council for Cultural Relations*
**Interfaith Center on Corporate Responsibility*
Pulva konspiro

[eta|300ra|Gravuraĵo de la [17-a jarcento, bildiganta la membrojn de la pulva konspiro.]]
La **pulva konspiro** (anglalingve *Gunpowder Plot*) estis malsukcesa atenco kaj komploto elpensita de grupo da katolikoj, kiuj volis mortigi samtempe la reĝon Jakobo la 1-a de Anglio kaj 6-a de Skotio, lian familion kaj parton de la angla aristokratio, per la eksplodigo de la palaco Westminster en Londono je la 5-a de novembro 1605 (okaze de la malferm-ceremonio de la Parlamento). La komploto ŝajne ricevis la sekretan subtenon de la hispana registaro kaj, eble, tiun de la Jezuitoj.

La konspirantoj, gviditaj de Guy Fawkes, riproĉis al la anglikana reĝo Jakobo la 1-a lian netoleremon koncerne siajn samreligianojn, sed ankaŭ koncerne puritanojn. La konspiro estis tamen malkaŝita de katolika lordo, amiko de Guy Fawkes, ĉar li ricevis leteron konsilante al li ne ĉeesti la ceremonion. La keloj de la palaco estis serĉfositaj de la gardistaro, kaj oni trovis la pulvon dediĉitan al la atenco. Guy Fawkes estis arestita, kiam li pretiĝis ekflamigi 36 barelojn da pulvo. Ĉiuj konspiruloj devis fuĝi, aŭ estis pendumitaj aŭ dismembrigitaj.

La supozita plano de tiuj katolikaj ekstremuloj, estritaj de Robert Catesby, estis anstataŭi Jakobon per lia filino Elizabeto, kiun ili esperis konverti al la romkatolikismo. Per reĝa apogo kaj turno al la obeo al Romo, la tuta Anglio povus esti rekatolikigita. La malkaŝo de la Pulva konspiro provokis popolan senton, kiun Salisbury profitis por atingi el la Parlamento fonduson pli grandajn ol tiuj kiujn estis ricevinta la reĝino Elizabeto.

Teorio de kelkaj historiistoj, asertas, ke la pulva komploto estis lerte imagita de Robert Cecil, aŭ ke almenaŭ antaŭsciis pri ĝi kaj permesis ties disvolvigon, nur por "malkaŝi ĝin" kaj finigi ĝin lastmomente. Tiu teorio konkludas ,ke la plano de Robert Cecil estis krei senton de nacia unuiĝo kiu permesis, ke la Parlamento akceptu doni al la Reĝo la monkvanton kiun tiu estis petinta. Se tiu teorio estus prava, Guy Fawkes kaj sia kolegoj estus simplaj ludantoj en multe pli grava ludo.

## Nokto de Guy Fawkes 
Ekde tiam, la britoj kutimas flamigi krakfajraĵojn je la 5-a de novembro, dum la "nokto de Guy Fawkes" (*Guy Fawkes Night*).

## Listo de la konspiruloj 
* Guy Fawkes
* Yuval Simons
* Robert Catesby
* Thomas Percy
* Christopher Wright
* John Wright
* Robert Keyes
* Thomas Winter
* Robert Winter
* Everard Digby
* Andreas Eudaemon-Joannes
* Thomas Harriot

## Notoj 
Kategorio:Atencoj
Kategorio:Historio de Britio
Kategorio:Historio de Londono
Kobayakawa (klano)

La **Kobayakawa**-klano (japane: 小早川氏, -*shi*) estis familio de samurajoj dum la Sengoku-epoko en Japanio. Ĝiaj bienoj troviĝis en Kiuŝuo, la plej suda el la japanaj ĉefinsuloj.

Anoj de la klano servis sub la Mori-klano kaj Toyotomi Hideyoshi. Alianciĝinte al la Kikkawa (klano), la Kobayakawa-anoj batalis kun la klanoj Kikkawa, Mori, Toyotomi kaj Otomo kontraŭ la Shimazu (klano), por kontroli Kiuŝuon je la fino de la 16-a jarcento. Post la malvenko de la Shimazu-klano ili ricevis rekompence la provincon Chikuzen, sed la klano neniiĝis nur kelkajn dekajn jarojn poste, kiam Hideaki mortis sen sukcedinto.

## Famaj klananoj 
* Kobayakawa Takakage (1532-1596)
* Kobayakawa Hideaki (1577-1602)

## Bibliografio 
* Frederic, Louis (2002). "Japan Encyclopedia." Cambridge, Massachusetts: Harvard University Press.
* Sansom, George (1961). "A History of Japan: 1334-1615." Stanford, California: Stanford University Press.
* Turnbull, Stephen (1998). 'The Samurai Sourcebook'. London: Cassell & Co.

Kategorio:Japana nobelaro
Go-Sai

**Go-Sai** (japane: 後西天皇, Go-Sai Tennō; naskiĝis la 1-an de januaro 1638; mortis la 22-an de marto 1685). Lia propra nomo estis *Nagahito* (良仁).

Li regis de la 5-a de januaro 1655 ĝis la 5-a de marto 1663. Li estis la 111-a imperiestro de Japanio.

Li estis la 8-a filo de la imperiestro Go-Mizunoo. Li havis almenaŭ 27 gefilojn.

Dum lia regado, pro la granda nombro de fajregoj interalie ĉe la sanktejo Ise, la kastelo de Osako kaj la imperiestra palaco, kaj pro adaj inundoj, multaj homoj kulpigis la imperiestron pro manko de moraleco.

Kategorio:Japanaj imperiestroj
Proposition 13

**Proposition 13** estis balota iniciato por amendi la konstitucion de usona federacia ŝtato Kalifornio. Ĝi estis akceptita fare de la voĉdonantoj de Kalifornio, la 6-an de junio 1978. Ĝi estas nun atakita ĉe la Supera Kortumo de Usono en la juĝafero de *Nordlinger v. Hahn*. 

La plej grava parto de la amendo estas la unua paragrafo, kiu limigas la imposton je maksimuma 1%  ĉe la posedaĵoj. La akcepto de la leĝo rezultis, ke la enspezo el tiu imposto malpliiĝis je 57%. 

La proponon 13 favore apogis 65 % da partoprenantaj voĉdonantoj, dum 70 % partoprenis en la voĉdonado. La iniciato kaŭzis enorman publikan interesiĝon en Usono. 

Rezulte de la malpliiĝinta enspezo, malboniĝis nivelo de ŝtataj servoj, instruado (de la unua loko al la 48-a loko inter la lernejoj).

## Eksteraj ligiloj
*plena teksto en la angla 

Kategorio:Usona juro
Strand (Londono)

**Strand** estas strato de Londono, lokita en la distrikto Westminster. Ĝi ekas je Trafalgar Square kaj direktas orienten, ĝis Fleet Street kaj Temple Bar, kiuj markas la landlimon kun la City. La strato estis malnovtempe eĉ pli longa.

La londonanoj kutime uzas la popularan kromnomon **The Strand**, kvankam la oficiala nomo de la strato estas fakte nur "Strand" : oni do devus ekzemple diri "366 Strand", kaj ne "366, The Strand". Du metro-stacioj de Londono antaŭe nomiĝis laŭ tiu strato : la eksa stacio *Strand*, ĉe la linio de Piccadilly, kaj alia eksa stacio *Strand* ĉe la Norda Linio, hodiaŭ parto de la stacio de Charing Cross.

## Vidindaĵoj
* Somerset House

## Vidu ankaŭ 
* *The Strand Magazine*

Kategorio:Stratoj aŭ placoj de Londono
Paternoster Square

**Paternoster Square** estas placo lokita norde de la katedralo Sankta Paŭlo, en la City de Londono. La nomo devenas de la malaperinta mezepoka strato **Paternoster Row**, laŭlonge de kiu la ekleziuloj iris kaj kantis la *Patro Nia* (*Pater Noster* en la latina).

En 1942, la areo estis tute detruita de aerbombardo dum la blitzkrieg entreprenita de nazia Germanio kontraŭ Britio. Antaŭ la detruo, la kvartalo estis iasence la centro de la londonaj eldonejoj, kun multaj librovendistoj ĉe la strato.

La plej videbla monumento de la rekonstruita skvarto estas la 23-metrojn alta kolono de Paternoster Square (*Paternoster Square Column*), kreita de la arkitekta agentejo Whitfield Partners.

## Eksteraj ligiloj 
* Oficiala TTT-ejo

Kategorio:Stratoj aŭ placoj de Londono
Liberparola zono

**Liberparola zono** (aŭ **liberparola kaĝo** aŭ **protesta zono**) estas tiu areo sur publika loko, kie politikaj aktivistoj kaj civitanoj povas praktiki siajn rajtojn pri libera parolo (uzata ĉefe en Usono), proksime al la objekto de la protesto. 

La kreo de liberparola zono celas forigon de la protestantoj el vidproksimo de televidoj kaj de la parolanta politikisto, politika asembleo ks.. Ĝi aperis en la 1960-aj, 1970-aj jaroj dum la vjetnam-protestoj.

La denova apero de distingaj zonoj okazis en 1988, dum la Demokrata Nacia Konvencio. Poste tiuj zonoj aperis en renkontiĝoj de la du usonaj partioj, dum paroloj de usona prezidento Bush, dum kunsidoj de WTO kaj aliaj internaciaj organizoj.

Kategorio:Homaj rajtoj en Usono
All Hallows-by-the-Tower

eta|dekstra|250px|La preĝejo All Hallows-by-the-Tower
**All Hallows-by-the-Tower** estas malnova anglikana preĝejo lokita ĉe Byward Street, en la City de Londono, proksime al la turo de Londono.

## Historio 
La preĝejo estis pligrandigita kaj rekonstruita plurfoje inter la 11-a jarcento kaj la 15-a jarcento. Pro sia proksimeco al la turo, ĝi rapide ĝuis favorajn rilatojn kun la reĝo, precipe kun Eduardo la 4-a.

La konstruaĵo estis kritike difektita de proksima eksplodo en 1649, kiu detruis ĝian okcidentan turon. Ĝi plie estis apenaŭ ŝparita de la granda incendio de Londono en 1666, nur danke al la admiralo William Penn (patro de William Penn), kiu savis ĝin per la preventa detruado de la ĉirkaŭaj domoj por krei fajrobarilon.

La preĝejo estis difektita dum la dua mondmilito, kaj povis oficiale remalfermi nur en 1957.

## Famuloj rilatitaj al All Hallows 
* John Quincy Adams
* Juĝisto Jeffreys
* Ĉefepiskopo de Canterbury William Laud
* Thomas More
* John Fisher
* Lancelot Andrewes
* William Penn
* Albert Schweitzer
* Philip Clayton

## Vidu ankaŭ 
* Turo de Londono

## Eksteraj ligiloj 
* TTT-ejo de la preĝejo 

Kategorio:Religiaj konstruaĵoj de Londono
Meireki

'**Meireki** (japane: 明暦) estis unu el la epokoj de Japanio (年号, *nengō*, litere « nomo de la jaro ») post la Joo-epoko kaj antaŭ la Manji-epoko kiu daŭris de 1655 ĝis 1658. La tiama imperiestro de Japanio estis Go-Sai (後西天皇). 	
 	
La Meireki-epoko estis proklamita dum la 4-a jaro de la Joo-epoko (1655).

## Eventoj dum la Meireki-epoko
* Meireki gannen (明暦元年) aŭ Meireki 1 (1655): la nova ambasadoro de Koreio alvenis al Japanio.
* Meireki 3, la 18-an kaj 19-an de la 1-a monato (1657): la urbo de Edo estis detruita de granda incendio.

## Bibliografio 
* **(en)** Screech, Timon. (2006). *Secret Memoirs of the Shoguns:  Isaac Titsingh and Japan, 1779-1822.* London: RoutledgeCurzon.  ISBN 0-700-71720-X
* **(fr)** Titsingh, Isaac. (1820). ''Mémoires et Anecdotes sur la Dynastie régnante des Djogouns, Souverains du Japon, avec la description des fêtes et cérémonies observées aŭ différentes époques de l'année à la Cour de ces Princes, et un appendice contenant des détails sur la poésie des Japonais, leur manière de diviser l'année, etc.;* Verko kun bildoj el la japanaj originaloj de M. Titsingh; publikigita kun notoj kaj klarigoj de Abel Rémusat. Parizo: Nepveu. --*On peut pas lire ce livre rare en ligne, mais la bibliothèque de l'université de Stanford l'a déja digitalisée Mai 22, 2006.*
* **(fr)** Titsingh, Isaac. (1834). [Siyun-sai Rin-siyo/Hayashi Gahō (林鵞峰), 1652]. *Nipon o daï itsi ran; ou, Annales des empereurs du Japon, tr. par M. Isaac Titsingh avec l'aide de plusieurs interprètes attachés au comptoir hollandais de Nangasaki; ouvrage re., complété et cor. sur l'original japonais-chinois, accompagné de notes et précédé d'un Aperçu d'histoire mythologique du Japon, par M. J. Klaproth.*  Paris: [Royal Asiatic Society] Oriental Translation Fund of Great Britain and Ireland.--*Du ekzempleroj de tiu rara libro estas nun disponeblaj interrete: (1) de la biblioteko de la universitato de Michigan,  30-an de januaro, 2007; (2) de la biblioteko de la universitato Stanford, 23-an de junio, 2006.''  Alklaku ĉi tien por vidi ilin.

;Referencoj
----

Kategorio:Historio de Japanio
Islington

**Islington** estas unu el la distriktoj () de la regiono Granda Londono. Ĝi estis fondita en 1965, per la kunigo de la eksaj distriktoj Islington kaj Finsbury. Laŭ la stato de , en la urbodistrikto  vivis  loĝantoj sur areo de  kvadrataj kilometroj, kio rezultigas loĝdenson de  loĝantoj/km². 

## Kvartaloj 
La distrikto konsistas el la jenaj kvartaloj:
*Archway
*Angel
*Barnsbury
*Canonbury
*Clerkenwell
*Finsbury
*Highbury
*Holloway
*Islington
*King's Cross
*Mildmay
*Nag's Head
*Pentonville
*Tufnell Park

## Sporto 
La fama futbalklubo Arsenal F.C. troviĝas en tiu distrikto.

## Eksteraj ligiloj 
*  ()

Kategorio:Distriktoj de Londono
James Shirley

**James SHIRLEY** aŭ **SHERLEY** (naskiĝis en septembro 1596 - mortis en oktobro 1666) estis angla dramisto de la 17-a jarcento.

Li apartenis al la granda epoko de la angla, drama literaturo. Laŭ la kritikisto Charles Lamb, li estas rigardebla kiel unu el la gravuloj de tiu periodo ne pro persona genio, sed ĉar li estis iasence la lasta reprezentanto de "*granda raso*", kies membroj ĉiuj parolis la saman lingvon kaj havis komunajn valorojn.

Shirley verkis teatraĵojn ekde 1625 ĝis ilia malrajtigo fare de la Parlamento, en 1642.

Shirley, James
Paolo Quagliati

**Paolo QUAGLIATI** (ĉ. 1555 – 16-a de novembro 1628) estis itala komponisto de la frua baroka epoko kaj estis membro de la Roma Skolo. Li estas transira figuro inter la malfrua renesanco kaj la plej frua baroko kaj estis unu el la unuaj kiuj skribis solomadrigalojn en la konservema muzika centro de Romo.

## Vivo 
Quagliati naskiĝis en Chioggia en nobela familio. La plej grandan parton de sia vivo li pasigis servante variajn reĝajn kaj nobelajn familiojn. En 1594 li iĝis Roma civitano kaj inter 1605 kaj 1608 Quagliati estis dungita de la Kardinalo Odoardo Farnese. Plej verŝajne li estis orgenisto ĉe Santa Maria Maggiore ekde ĉ. 1608 ĝis sia morto. Dum tiu tempo li ankaŭ deĵoris kiel orgenisto por variaj solenaj okazoj en la urbo kaj ties ĉirkaŭaĵo kaj eble iĝis privatĉambelano de papo Gregorio la 15-a. Je la fino de sia vivo li estis alte respektata, se ne renoma, ĉe siaj kunkomponistoj, kiel oni povas juĝi laŭ la dediĉoj de muzikkolektoj al li; tamen kelkaj el tiuj ĉi eble malpli rilatus al la kvalito de lia muziko ol al liaj rektaj ligoj kun la papo kaj imensa influo.

## Verkoj kaj stilo 
Laŭstile la muziko de Quagliati estas klara, eleganta, kaj li ĝenerale uzas simplajn diatonajn harmoniojn. De kelkaj el liaj madrigallibroj ekzistas du versioj: unu por kantado per egalaj voĉoj en la malnova renesanca stilo kaj alia en stilo, kiun li nomis „malplena“, por unuopa kantvoĉo instrumente akompanenda. Tiuj ĉi estis ekzempleroj por la nova baroka stilo de monodio, kaj li komentas tion en la antaŭparolo de lia publikaĵo de 1608: "Mi decidis priservi ambaŭ gustojn." Quagliati estis verŝajne la unua, kiu publikis solomadrigalojn en Romo, kvankam monodio en formo de solomadrigaloj jam ekzistis ekde pli ol dudek jaroj en norda Italio.

Li skribis sakralan kaj profanan muzikon samkiel kelkan instrumentan muzikon. En sia instrumenta muziko li malmulte aŭ ne distingas inter la stilo asignita al pecoj kun certaj signifoj kiel ekz. riĉerkaroj aŭ kanzonoj; tio estis laŭokaza praktiko tiutempe kaj tute ĉagrena por muziksciencistoj provantaj kategorizi muzikon el tiu ĉi transirperiodo.Kutime kanzono de 1600 estis alinea instrumenta peco, dum kiam "riĉerkaro" estis relative severa kontrapunkta studaĵo, unu el la antaŭaĵoj de la fugo; la verko de malmultaj komponistoj kiel ekz. Quagliati necesigas kvalifiki tiujn ĉi terminojn kiel neekzaktaj.

De liaj supervivaj verkoj grandampleksaj unu el la plej interesaj estas *La sfera armoniosa*, kiu inkludas ne malpli ol 25 apartajn alineojn inkluzivajn voĉkantajn solojn, duetojn, ĉiuj akompanataj per violonvoĉo. Multa estas verkita en la stilo konĉertata importata el norda Italio, kvankam ĝi ŝajnusus tro malsovaĝa por komponisto el la Venecia Skolo. Tiun ĉi larĝan verkon li komponis por la geedziĝosolenaĵoj de la nevo de la papo kun Isabella Gesualdo, filino de la fama komponisto Carlo Gesualdo.

## Fontoj kaj plua legaĵo 
* 

Kategorio:Naskiĝintoj en la 16-a jarcento
Kategorio:Renesancaj komponistoj
Kategorio:Barokaj komponistoj
Kategorio:Italaj komponistoj
Kategorio:Roma Skolo
Geiranger

eta|250px|Geiranger de Flydalsjuvet
** Geiranger** estas vilaĝo en Norvegio, situante ĉe fino de la Geiranger-fjordo, en la provinco Møre og Romsdal kaj havas ĉ. 300 loĝantojn. Dum somero, la nombro de la loĝantoj kreskas ĝis 1000-2000. La loĝantoj vivtenas sin senescepte el turismo kaj alvenas krom la Hurtigruten-ŝipoj ĉiujare ĉ. 100 vojaĝŝipoj en la Geirangerf-jordon kaj tiel en la vilaĝon Geiranger.

Oni povas veturi de Geiranger tra Geirangerf-jordo al Hellesylt.

Oni povas plej pitoreske rigardi la vilaĝon kaj la fjordon de desur la monto Dalsnibba (1500 m), sur kiun oni povas veturi per aŭto aŭ buso kontraŭ vojpago.

## Vidindaĵoj 
* Geiranger-fjordo
* Nobela strato
* Dalsnibba
* Knuten

## Eksteraj ligiloj 
* oficiala paĝo de Geiranger 
* Destinasjon Geirangerfjord - Trollstigen 

Kategorio:Norvegio
Cheapside

[eta|dekstra|300px|La strato Cheapside, direkte orienten al la financa distrikto kaj historia koro de [Londono.]]
**Cheapside** estas strato lokita en la City de Londono. Ĝi kunligas Newgate Street al la vockruciĝo inter Queen Victoria Street, Cornhill, Threadneedle Street, Princes Street, Lombard Street kaj King William Street (tra eta sekcio nomita "Poultry"). Dum Mezepoko, la strato estis konita kiel *Westcheap*, por diferencigi ĝin el Eastcheap.

Cheapside estas la eksa loko de la ĉefaj vendoplacoj de Londono (*cheap* proksimume signifis "vendoplacon" en la mezepoka angla lingvo). Multaj el la apudaj stratoj estas nomitaj laŭ la produktaĵoj, kiujn oni origine vendis en tiuj partoj de la vendoplaco : ekzistas ekzemple Honey Lane (mielo), Milk Street (lakto), Bread Street (pano) kaj Poultry (kortobirdoj).

Kategorio:Stratoj aŭ placoj de Londono
Fleet Street

[eta|dekstra|250ra|Fleet Street ([2005)]]
**Fleet Street** estas fama strato de Londono, en Anglio. Ĝi estis nomita laŭ la rivero Fleet, super kiu ĝi pasas. Ĝis la 1980-aj jaroj, ĝi restis la tradicia ĉefstrato de la brita gazetaro. Kvankam la lasta grava novaĵ-agentejo Reuters forlasis la straton en 2005, ĝian nomon oni daŭre asocias kun la brita nacia gazetaro.

Fleet Street estis origine strato el la City de Londono al la City de Westminster. La longeco de Fleet Street markas la plivastiĝon de la City dum la 14-a jarcento. Je la orienta fino de la strato troviĝas la loko, kie la rivero Fleet fluis ĉe la mezepoka muro de Londono. Je la okcidenta fino estas Temple Bar, kiu markis la landlimon de la urbo.

Kategorio:Stratoj aŭ placoj de Londono
Geiranger-fjordo

eta|La orienta fino de la Geiranger-fjordo, julio 2005
eta|Geiranger-fjordo, 2019
La **Geiranger-fjordo** estas unu el la plej konataj fjordoj de Norvegio kaj apartenas ekde 2005 al Monda naturheredaĵo de Unesko. Ĝi situas ĉirkaŭ 200 km (aerlinie) nordoriente de Bergen kaj ĉirkaŭ 280 km (aerlinie) nordokcidente de Oslo.

Ĝi longas ĉirkaŭ 15 km kaj estas daŭrigo de la Sunnylvs-fjordo, kiu estas flanka brako de la Stor-fjordo. Ĉe fino de la Geiranger-fjordo sitruas la komunumo Geiranger.

Specifa turisma allogaĵo estas la veturo kun pramo Hellesylt-Geiranger aŭ kun ŝipo de Hurtigruten, kiuj somere veturas en la fjordon. Vidindaj estas la akvofaloj „Sep fratinoj“ (norvege *De syv søstre*) aŭ la akvofalo „Amanto kaj fianĉina vualo“. Oni povas vidi eĉ hodiaŭ forlasitajn kamparanajn areojn sur krutaj deklivoj. Kelkaj el ili estis atingebla nur per eskalo. Pli frue gravis eĉ la agrikulturo pro la milda temperaturo kaj la preskaŭ 24-hora sunradiado en somero kaj tio sufiĉis eĉ kultivi, rikolti abrikotojn, fruktojn.

Alia vidindaĵo estas la veturo per aŭto tra la „Nobela strato“ (norv.: *Ørneveien*), kun 11 harpinglaj kurbiĝoj kaj belega panoramo al Geiranger-fjordo.

La fjordo estis listigita la 14-an de julio 2005 kiel monda heredaĵo.

## Referencoj
## Eksteraj ligiloj 
* of. p. de Geiranger 
* Destinasjon Geirangerfjord - Trollstigen 
* Webcam 

Kategorio:Mondaj heredaĵoj en Norvegio
Interfaith Center on Corporate Responsibility

La **ICCR** (*Interfaith Center on Corporate Responsibility*) estas koalicio de 275 fid-bazitaj instituciaj inventistoj. Ĝi estis fondita en 1973, la organizo pledas por socia respondeco de la konzernoj ĉe investado.

## Membroj de ICCR 
Membroj de ICCR estas ekz. *Unitaria Universalista Asocio*, la *Evangelika  Luterana eklezio en Usono*, la *Catholic Healthcare West*' kaj aliaj religiaj asocioj, sed partoprenas eĉ kelkaj sekularaj organizoj kiel *Domini Social Investments* kaj *Service Employees International Union*.

## Eksteraj ligiloj, angle 
*oficiala paĝo
*The New York Times, July 21, 2002 - Private Sector; Missionary Among the Executives
*The New York Times, January 17, 2003, Friday - Utility Shareholders Demand Liability Disclosure
*Institutional Shareowner, March 04, 2005 - Campaign to Enhance Pharma Industry Accountability Broadens Shareowner Action, by William Baue 

Kategorio:Organizaĵoj
Csipkerek

**Csipkerek** [ĉipkerek] estas malgranda vilaĝeto en Hungario en regiono Okcidenta Transdanubio, en departemento Vas (Hungario), en Distrikto Vasvár.

## Bazaj informoj 
* Areo: 13&nbsp;km² 
* Loĝantaro: 410
* Poŝtkodo: 9836
* Telefonprefikso: 94
* Koordinatoj: 47°04′36″N 16°56'16″E

## Situo 
Csipkerek situas sur deklivoj, for de ĉefvojo, fervojo kaj rivero. Vasvár troviĝas 15, Szombathely 32, Győr 109, Budapeŝto 194 km.

## Historio 
La romianoj tie vojaĝis el Romo ĝis **Arrabona** (nun Győr). La unua mencio devenis el 1314 laŭ tiama hungara ortografio *"Chipkerek"*. La turkoj detruis la komunumon, poste kroatoj kaj germanoj refondis la vilaĝon.

En Csipkerek migra poŝto servas.

## Vidindaĵoj 
En 1906 katolika preĝejo omaĝe al Sankta Anna konstruiĝis.

Kategorio:Vilaĝoj de departemento Vas
Kastelo de Edo

[eta|Turego de la kastelo de [Edo]]
La **kastelo de Edo** ( -jō) estis konstruita en 1457 de Ota Dokan en la nuntempa kvartalo Ĉijoda de Tokio, kiu tiam portis la nomon Edo, kaj situis en la provinco Musashi.

Tokugawa Ieyasu starigis ĉi tie sian ŝogunaran reĝimon kaj la kastelo funkciis kiel loĝejo de la ŝoguno kaj registarejo de la *bakufu*. Dum la epoko de Meiĵi-reformo ĝi iĝis la palaco de la imperiestro de Japanio, japane *kokyo*.

Kelkaj fosegoj, muregoj kaj remparoj daŭre ekzistas, kvankam dum la Edo-epoko la areo de la kastelo estis multe pli granda. Tiel la stacidomo de Tokio kaj Marunouchi troviĝis ene de la kastela murego. Ĝi enhavis ankaŭ la Kita-no-maru-parkon.

## Frua historio 
Ĉirkaŭ la fino de la Heian-epoko kaj la komenco de la Kamakura-epoko, Edo Shigetsugu estis la unua batalanto kiu ekloĝis en la regiono. Li instaliĝis en la nuna Honmaru- kaj Ninomaru-partoj de la kastelo. La Edo-klano neniiĝis dum la 15-a jarcento pro ribelo en la Kanto-regiono kaj Ota Dokan, vasalo de la Uesugi-klano, konstruis la kastelon en 1457.

## Fotogalerio 

dosiero:EdoCastleMoatWallBuilding.jpg|Fosego, murego kaj konstruaĵo de la Edo-kastelo 
dosiero:Tokyo_Edo_Castle_base.jpg|Ŝtonfundamento de la ĉefa turego de la kastelo de Edo
dosiero:MatsuNoORoka.jpg|Steleo ĉe la loko de Matsu no Oroka, la pinikoridoro, kie ekis la eventoj de la legendo de la 47 samurajoj
dosiero:SakuradaGate2.jpg|Sakurada-pordego, ekster kiu Ii Naosuke estis murdita en 1860

## Referencoj 
## Eksteraj ligiloj 
Kategorio:Kasteloj en Japanio
Kategorio:Konstruaĵoj en Tokio
Kategorio:Konstruaĵoj finitaj en 1450-1459
Kategorio:Aperis en 1457
Csehimindszent

**Csehimindszent** [ĉehimindsent] estas malgranda vilaĝeto en Hungario en regiono Okcidenta Transdanubio, en departemento Vas (Hungario), en Distrikto Vasvár. La loknomo signifas hungare: *ĉeĥa-ĉiuj-sanktuloj*.
eta|maldekstre|Kastelo en rando de Csehimindszent

## Bazaj informoj 
* Poŝtkodo: 9834
* Telefonkodo: 9834
* Areo: 15 &nbsp;km²
* Loĝantaro: 420

## Situo
Csehimindszent situas sur mildaj deklivoj, laŭ rojo, laŭ flankovojoj, for de ĉefvojo, fervojo kaj rivero. Laŭ la vilaĝnomo oni supozas, ke ĉeĥoj fondis la komunumon. La katolika preĝejo nomumis la vilaĝon: Ĉiuj Sanktuloj.

## Historio 
En tiu loko pli frue keltoj vivis. Dum la mezepoko estis tie diversaj hungaraj vilaĝoj, kiuj senhomiĝis aŭ detruiĝis dum la kontraŭturkaj bataloj.

En Csehimindszent migra poŝto kaj poŝteto servas.

## Vidindaĵoj 
* baroka kastelo de Mesterházy, kiu poste trakonstruiĝis al eklektika stilo.
* Preĝejo Ĉiuj Sanktuloj (Csehimindszent)

## Famuloj 
En la vilaĝo naskiĝis **János Pehm**, kiu iĝis kardinalo József Mindszenty.

## Komunumoj pri *Ĉiuj Sanktuloj* en Hungara reĝlando
== Komunumoj pri *cseh* (= ĉeĥo) en Hungara reĝlando ==
eta|Skulptaĵo pri József Mindszenty en Csehimindszent
Francesco Provenzale

**Francesco Provenzale** (naskiĝis en 1624, mortis en 1704) estis itala komponisto baroka kaj instruisto. Li estas rigardata kiel fondinto de la Napola Skolo.

Kategorio:Barokaj komponistoj
Kategorio:Italaj komponistoj
Kategorio:Napola Skolo
Osaka burgo

eta|280px|Turego de Osaka-jo
**Osaka-jo** aŭ la **kastelo de Osako** (, Osaka-jo; komence 大坂城, Ozaka-jo) estas japana kastelo en Osako, Japanio. Ĝi estas unu el la plej famaj japanaj kasteloj kaj ludis gravan rolon dum la unuigado de Japanio dum la 16-a jarcento, la Azuchi-Momoyama-epoko.

La kastelo situas sur areo de ĉirkaŭ kvadrata kilometreo. Ĝi estas konstruita sur du altigitaj platformoj subtenitaj de muregoj el tranĉitaj rokoj super fosego. La centra konstruaĵo, la turego montras ekstere kvin etaĝojn, sed enhavas fakte ok etaĝojn ene.

La kastelo estas vizitebla kaj facile atingebla de  de la JR Ringlinio de Osaka.

## Eksteraj ligiloj 
* Wikivoyage enhavas artikolon kun aldonaj informoj: 
* Bildo de la kastelo de Osako
* Satelita foto de la kastelo kaj de la ĉirkaŭaĵo 
* Satelitbildo de Google pri la kastelo

Kategorio:Kasteloj en Japanio
Kategorio:Honŝuo
Mikosszéplak

**Mikosszéplak** [mikoŝsEplak] estas malgranda vilaĝo en Hungario en en regiono Okcidenta Transdanubio, en departemento Vas (Hungario), en Distrikto Vasvár. Széplak estas hungare bela-loĝej'.

## Bazaj informoj 
* Areo: 19 km²
* Loĝantaro: 330
* Poŝtkodo: 9835
* Telefonprefikso: 94
* Koordinatoj: 47°01′55″N 16°58'26″E

## Situo 
Mikosszéplak situas for de ĉefvojo, fervojo kaj rivero. Vasvár troviĝas 17, Szombathely 38, Budapeŝto 188 kilometrojn.

## Historio 
Dum la mezepoko la vilaĝo nomiĝis *"Szyplek"*. En la 18-a jarcento familio **Mikes** posedis la bienon.

## Vidindaĵoj 
Mikosszéplak havas romkatolikan preĝejon omaĝe al Dipatrino (Virga Maria). Apud la komunumo troviĝas kastelo de Mikos kune kun parko kaj fiŝlago. En Mikosszéplak migra poŝto servas.

## Famuloj 
En Mikosszéplak naskiĝis kanuisto Antal Hajba.

## Fontoj 
* distancoj 

Kategorio:Vilaĝoj de Hungario
Kategorio:Vilaĝoj de departemento Vas
Sociala Indekso Domini 400

La **Sociala Indekso Domini 400** (*Domini 400 Social Index*) estas borsa indikilo, kreita de Amy Domini  kaj aliaj ĉe *KLD Research & Analytics, Inc.* kiel etalono de grandaj kompanioj, kiuj estas konsiderataj kiel sociale respondecaj aŭ etikaj. Ĝi konsistas el 400 kompanioj, mezuritaj je merkato, elektitaj el la plej grandaj, publike komercataj kompanioj de la Usono, uzataj kriterion KLD. Responde al KLD, tiu estas kriteria trilato al komunumaj rilatoj, diverseco, dungistaj rilatoj, homaj rajtoj, produkta kvalito kaj sekureco, media kaj konzerna traktado.

La indekso estis kreita en majo de 1990 kiel unua indekso kiu specife celas etikan investadon. La indekco volis celi, ke respondecaj konzernoj estas samtempe bonaj investaj celoj. Vere, la indekso en 2005 superis la indekson S&P 500 dum lastaj 15 jaroj. Nuntempe postlasas ĝin pro forta evoluo de indeksoj de la energia branĉo.

La indekso baziĝis komence je S&P 500, el kiu oni elektis ĉ. 250 kompaniojn. Dum lalastaj dek jaroj, oni ŝanĝis 6-8 % de la kompanioj: tion kaŭzis fusioj kaj unuiĝoj, sed oni eĉ ekskludis Wal-Mart.

La Domini-grupo havas la kapitalon de 1,7 miliardoj da USD.

## Referencoj, angle 
* KLD Investments: Domini 400 Social Index 
* GreenBiz: Responsible Investment Forum with Steve Schueth, March 25, 2007 
* Social Funds: Long-term Performance of 15 Year-Old Domini 400 Social Index Helps Validate SRI

Kategorio:Borsaj indikiloj
Kategorio:Etiko
Kategorio:Borsoj
Threadneedle Street

**Threadneedle Street** estas strato lokita en la City de Londono. Ĝi ekas je vockruciĝo kun la stratoj Poultry, Cornhill, King William Street kaj Lombard Street, kaj atingas Bishopsgate.

La strato estas fama, ĉar tie situas la sidejo de la Banko de Anglio, ofte kromnomita "la maljuna damo de Threadneedle Street" : ĝi restis en la sama loko depost 1734. Ĝis 2004, la Reĝa Borso de Londono cetere troviĝas ĉe la strato.

Kategorio:Stratoj aŭ placoj de Londono
Nagytilaj

**Nagytilaj** [nadjtilaj] estas malgranda vilaĝo en regiono Okcidenta Transdanubio, en departemento Vas (Hungario), en Distrikto Vasvár. Nagy signifas: granda kaj faras la diferencon de Tilaj.

## Bazaj informoj 
* Areo: 16&nbsp;km²
* Loĝantaro: 180
* Poŝtkodo: 9832
* Telefonprefikso: 94
* Koordinatoj: 46°58′45″N 16°57'46″E

## Situo 
Nagytilaj situas for de ĉefvojo, fervojo kaj rivero, havas nur trairan flankovojon ĉe Bérbaltavár. Zalaszentgrót troviĝas 12, Vasvár 18, Zalaegerszeg 23, Sümeg 30, Szombathely 55&nbsp;kilometrojn.

## Historio 
Pli frue romianoj loĝis tie. La unua mencio okazis en 1272 en formo *Tilaj*. La nuna vilaĝo naskiĝis el unuiĝo de vilaĝoj *Kistilaj* kaj *Hervadtfa*.

Vilaĝservoj estas municipa administracio, migra poŝto.

## Vidindaĵoj 
La komunumo havas romkatolikan preĝejon omaĝe al Apostolo Sankta Marteno de 1882.

Kategorio:Vilaĝoj de Hungario
Kategorio:Vilaĝoj de departemento Vas
Mon (heraldiko)

[eta|Imperia Blazono de Japanio, *Kikukamonshō*, la *Mon* de la [Imperiestro de Japanio)]]
[eta|*[Mitsuba Aoi*, la *Mon* de la Tokugawa-klano sur lanterno en la Tosho-gu, Nikko]]
alternative=|eta|*Sangaimatsu*
[eta|*Goshichi no Kiri*, La Blazono de la [Ĉefministro de Japanio)]]
**Mon** (japane 紋, *signo* aŭ *simbolo*) aŭ **Kamon** (家紋, *familisimbolo*) estas japana familisimbolo, komparebla al blazono de la eŭropa heraldiko.

La plej multaj *mon* estas unukoloraj kaj montras skizitan planton aŭ beston en cirklo.

## Historio 
*Mon* eble ekzistis jam dum la Asuka-epoko, inter 552 kaj 710. Certas, ke nobelaj japanaj klanoj fine de la Heian-epoko dum la 12-a jarcento uzis *mon*. Dum la postaj jarcentoj, ĉefe batalantoj portis ilin, ĉar ili estis, kiel blazonoj dum la mezepoko en Eŭropo distingiloj dum bataloj.

Ekde la mezo de la Edo-epoko (1603–1867) familioj el aliaj sociaj tavoloj uzis *mon*.
Samtempe iĝis moda porti la familian *mon* sur la kimono. Nuntempe preskaŭ ĉiu japana familio havas sian *mon*. En la ĉiutaga vivo ĝi havas malgravan rolon, sed oni uzas ilin por domŝildoj kaj ili foje estas enmetitaj en firmaaj simboloj. Oni montras *mon* dum ceremonia okazaĵo, ĉefe dum la obon-festo, la tago de memoro pri mortintoj.

## Literaturo 
* Hugo Gerhard Ströhl, *Japanisches Wappenbuch "Nihon Moncho". Ein Handbuch für Kunstgewerbetreibende und Sammler*, Vieno 1906

## Vidu ankaŭ 
* Heraldiko

## Eksteraj ligiloj 
* "Japanaj blazonoj" de Rudolf Lange (1850–1933), en: *Mittheilungen des Seminars für Orientalische Sprachen an der Königlichen Friedrich Wilhelms-Universität zu Berlin*, 1903, S. 63–281. 
* Japan Crest free material hakkodaiodo—Detailed commentary on Japanese *kamon* and a list of images. Free material is eps format.(in Japanese)

Kategorio:Heraldiko
Kategorio:Kulturo de Japanio
Prismo (optiko)

[eta|260ra|dekstra|**Difino de anguloj**:
* *i*, enira angulo,
* *i′*, elira angulo,
* *r*, angulo de la unua [refrakto,
* *r′*, angulo de la dua refrakto,
* *A*, pinta angulo de la prismo,
* *D*, devia angulo inter la elira radio kaj la enira radio D=i+i^'-A.]]

En optiko, **prismo** estas travidebla peco (kutime el vitro), havanta formon de geometria prismo, orta kun triangula bazo ordinare ortangula.

Prismo povas esti uzata por disigi lumon laŭ ĝiaj konsistantaj spektraj koloroj (la koloroj de la ĉielarko). Prismoj povas ankaŭ esti uzata por reflekti lumon, aŭ dividi lumon en ĝiajn komponantojn kun malsamaj polarizoj.

## Vidu ankaŭ 
* Difrakto
* Disperso
* Kvinprismo
* Nikola Prismo
* Reflekto
* Refrakto

Kategorio:Optiko
Kvinprismo

eta|dekstra|260px|La kvinprismo.
**Kvinprismo** estas prismo, kiu havas kvin flankojn, el kiuj du estas ortaj.

Ĝi permesas devii lumon je angulo 90°. Ĝi utilas en spegulaj fotiloj.

En topografio, oni nomas ĝin **prisma ortilo**.

## Referencoj 
eta|dekstra|260px|Versio de kvinprismo (sed kun ses flankoj), kiu turnas bildon

Kategorio:Fotografia ekipaĵo
Kategorio:Optiko
Kategorio:Topografiaj iloj
Csehi

**Csehi** [ĉehi] estas malgranda vilaĝeto en Hungario en regiono Okcidenta Transdanubio, en departemento Vas (Hungario), en Distrikto Vasvár. La loknomo signifas hungare: **ĉeĥa**.
eta|Blazono de Csehi

## Bazaj informoj 
* Areo: 9 km²
* Loĝantaro: 300
* Poŝtkodo: 9833
* Telefonprefikso: 94
* Koordinatoj: 47°02′12″N 16°56'36″E

## Situo 
Csehi situas laŭ flankovojoj for de ĉefvojo, fervojo kaj rivero. Vasvár troviĝas 14, Zalaszentgrót 18, Zalaegerszeg 29, Szombathely 39 km-ojn.

## Historio 
Laŭ la vilaĝnomo oni supozas, ke ĉeĥoj fondis la komunumon. Vilaĝservoj estas migra poŝto, municipa administracio. La loĝantaro okupiĝas precipe pri vinberokulturo.

## Vidindaĵoj 
Vidindaĵo estas la romkatolika preĝejo omaĝe al Sankta Antonio el Padovo.

== Komunumoj pri *cseh* (= ĉeĥo) en Hungara reĝlando ==

Kategorio:Vilaĝoj de Hungario
Kategorio:Vilaĝoj de departemento Vas
Győrvár

**Győrvár** [djOrvAr] estas malgranda vilaĝeto en Hungario en regiono Okcidenta Transdanubio, en departemento Vas (Hungario), en subregiono de Vasvár. La loknomo signifas hungare: ringo-fortikaĵo, kiu jam malaperis.
eta|maldekstre|
eta|

## Bazaj informoj 
* Poŝtkodo: 9821
* Areo: 17 &nbsp;km²
* Loĝantaro: 710

## Situo 
Győrvár situas laŭ ĉefvojo kaj fervojo inter Vasvár kaj Zalaegerszeg. Vasvár etendiĝas 8, Körmend 26, Szombathely 36, Budapeŝto 208 km.

## Historio 
Győrvár estis loĝata jam dum la neolitiko kaj dum la romiana epoko. En 1559 katolika preĝejo pri Sankta Elizabeta konstruiĝis. En 1706 la hungaroj kaj transilvanianoj venkis armeon de Habsburgoj.
eta|Monumento de la batalo ĉe Győrvár

## Vidindaĵoj 
* Preĝejo de Elizabeto de Hungario (Győrvár)
* Monumento de la batalo en Győrvár

## Famaj nomportantoj 
* János Győrvári


Kategorio:Vilaĝoj de Hungario
Kategorio:Vilaĝoj de departemento Vas